A falunak 1890-ben 11, 1910-ben 26 lakosa volt. A trianoni békeszerződés előtt Lika-Korbava vármegye Korenicai járásához tartozott. Ezt követően előbb a Szerb-Horvát-Szlovén Királyság, majd Jugoszlávia része lett. 1991-ben lakosságának 95 százaléka horvát volt. 1991-ben a független Horvátország része lett, de a közeli falvak szerb lakossága még az évben Krajinai Szerb Köztársasághoz csatlakozott. Március 25-én a szerbek Koranát is elfoglalták, március 28-án a Korana hídján barikádot építettek és a környező magaslatokra kitűzték a szerb zászlót. A horvát hadsereg 1995. augusztus 6-án a Vihar hadművelet keretében foglalta vissza a község területét. A falut később újjáépítették. 2011-ben 25 lakosa volt.